Canoni kevadfotokonkurss Snäpi veebilehel näitas, kui mitmekesiselt fotoharrastajad kevade saabumist oma piltidel kujutada oskavad. Konkursile laekunud piltidel oli kevade tulekut kujutatud nii õitsvate lillede, sulavate jääpurikate, loomade-lindude kui ka inimeste ehedate emotsioonide läbi. Muutliku kevade tulekut haaravalt pildile püüda ei ole üldsegi mitte kerge ülesanne. Canoni fotokonkursil osalejatel õnnestus see aga väga hästi.